AIŠKINAMASIS RAŠTAS

Dėl Molėtų rajono savivaldybės tarybos 2021 m. vasario 25 d. sprendimo Nr. B1-41 " Dėl Molėtų rajono savivaldybės 2021 m. aplinkos apsaugos rėmimo specialiosios programos priemonių patvirtinimo" pakeitimo

1. Parengto tarybos sprendimo projekto tikslai ir uždaviniai:

Tarybos sprendimo projekto tikslas – tinkamai ir efektyviai panaudoti Molėtų rajono savivaldybės 2021 m. aplinkos apsaugos rėmimo programos lėšas. Tarybos sprendimo projekto uždaviniai:

* 1. Sumažinti lėšas skirtas varninių paukščių ir mašalų gausos reguliavimo priemonei, pagal jau įvykusias viešųjų pirkimų procedūras.
	2. Skirti lėšų bešeimininkių atliekų tvarkymui. Šiais metais savivaldybė neplanuoja pirkti atliekų tvarkymo plano rengimo paslaugų, kadangi nepatvirtinti ir šiemet neplanuojamas tvirtinti Valstybinis strateginis atliekų tvarkymo planas.
	3. Įtraukti papildomus aplinkos monitoringo komponentus.
	4. Padidinti lėšas skirtas želdynų ir želdinių dendrologinei ekspertizei.
1. Siūlomos teisinio reguliavimo nuostatos:

Priėmus sprendimą bus įgyvendintos Savivaldybių aplinkos apsaugos rėmimo specialiosios programos įstatymo 4 straipsnio 1 dalies 1 punkto nuostatos.

1. Laukiami rezultatai:

Efektyviai panaudotos Molėtų rajono savivaldybės 2021 m. aplinkos apsaugos rėmimo programos lėšos.

1. Lėšų poreikis ir jų šaltiniai:

Lėšų poreikis 28334 Eur. Šaltinis - Molėtų rajono savivaldybės 2021 m. aplinkos apsaugos rėmimo programos lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

-